**MINISTERUL SĂNĂTĂȚII MINISTERUL EDUCAȚIEI**

**ORDIN**

pentru modificarea și completarea Ordinului ministrului sănătății publice și al ministrului educației, cercetării și tineretului nr. 1.141/1.386/2007 privind modul de efectuare a pregătirii prin rezidențiat în specialitățile prevăzute de Nomenclatorul specialităților medicale, medico-dentare și farmaceutice pentru rețeaua de asistență medicală

 Văzând Referatul de aprobare nr. ............................. al Direcția Reglementare, Formare Profesionala Medicala din cadrul Ministerului Sănătății,

 având în vedere prevederile art. 8 alin. (4) și ale art. 10 alin. (2) și art. 12 alin. (3) din Ordonanța Guvernului nr. 18/2009 privind organizarea și finanțarea rezidențiatului, aprobată prin Legea nr. 103/2012, cu modificările și completările ulterioare,

 în temeiul art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare, și art. 13 alin. (3) din Hotărârea Guvernului nr. 731/2024 privind organizarea și funcționarea Ministerului Educației, cu modificările și completările ulterioare,

ministrul sănătății și ministrul educației emit următorul ordin:

 **Art. I** - Ordinul ministrului sănătății publice și al ministrului educației, cercetării și tineretului nr. 1.141/1.386/2007 privind modul de efectuare a pregătirii prin rezidențiat în specialitățile prevăzute de Nomenclatorul specialităților medicale, medico-dentare și farmaceutice pentru rețeaua de asistență medicală, publicat în Monitorul Oficial al României Partea I nr. 671, 671 bis din 1 octombrie 2007, cu modificările și completările ulterioare, se modifică și se completează după cum urmează:

1. **Articolul 2 se modifică și va avea următorul cuprins:**

”Art. 2 **-** Se aprobă Criteriile și procedurile de avizare/reavizare în vederea derulării programelor de pregătire prin rezidențiat, prevăzute în anexa nr. 2.”

1. **După articolul 4, se introduce un nou articol, articolul (4^1), cu următorul cuprins:**

”Art. 4^1 - Se aprobă Norme de gestionare a Registrului matricol național al rezidenților, prevăzute în anexa nr. 5”

1. **Articolul 5 se modifică și va avea următorul cuprins:**

”Art. 5 - Anexele nr. 1 - 5 fac parte integrantă din prezentul ordin.”

1. **Articolul 6 se modifică și va avea următorul cuprins:**

”Art. 6 - Direcţiile de specialitate din cadrul Ministerului Sănătăţii şi al Ministerului Educaţiei și instituțiile de învățământ medical superior din centrele universitare acreditate, cu direcții sau departamente de pregătire în rezidențiat vor duce la îndeplinire dispoziţiile prezentului ordin.”

1. **Anexa nr. 1 se modifică și se înlocuiește se înlocuiește cu Anexa nr. 1 la prezentul Ordin.**
2. **Anexa nr. 2 se modifică și se înlocuiește cu Anexa nr. 2 la prezentul Ordin.**
3. **Anexa nr. 5 - Norme de gestionare a Registrului matricol național al rezidenților, care constituie Anexa 3 la prezentul Ordin.**

**Art. II**- Unitățile acreditate în vederea derulării programelor de rezidențiat conform Ordinului ministrului sănătății nr.1879/2019 privind aprobarea criteriilor şi procedurilor de acreditare şi reacreditare a unităţilor sanitare în care se pot derula programe de rezidenţiat, precum şi reglementarea unor măsuri necesare aplicării Ordonanţei Guvernului nr. 18/2009 privind organizarea şi finanţarea rezidenţiatului, publicat în Monitorul Oficial al României Partea I nr. 1010 din 16.12.2019, cu modificările și completările ulterioare, sunt avizate în sensul prezentului ordin pe o perioadă de 36 de luni de la intrarea în vigoare a prezentului ordin.

 **Art.III** - La data intrării în vigoare a prezentului Ordin, se abrogă Ordinul ministrului sănătății nr.1879/2019 privind aprobarea criteriilor şi procedurilor de acreditare şi reacreditare a unităţilor sanitare în care se pot derula programe de rezidenţiat, precum şi reglementarea unor măsuri necesare aplicării Ordonanţei Guvernului nr. 18/2009 privind organizarea şi finanţarea rezidenţiatului, publicat în Monitorul Oficial al României Partea I nr. 1010 din 16.12.2019, cu modificările și completările ulterioare.

**Art. IV** – Prezentul ordin se publică în Monitorul Oficial al României, Partea I și intră în vigoare la 30 de zile de la data publicării.

**MINISTRUL SĂNĂTĂȚII MINISTRUL EDUCAŢIEI**

**Alexandru Rafila Ligia Deca**

**FIŞĂ DE AVIZARE INTERNĂ**

 **ORDIN**

pentru modificarea anexei nr. 1 și a anexei nr. 2 la Ordinul ministrului sănătății publice și al ministrului educației, cercetării și tineretului nr. 1.141/1.386/2007 privind modul de efectuare a pregătirii prin rezidențiat în specialitățile prevăzute de Nomenclatorul specialităților medicale, medico-dentare și farmaceutice pentru rețeaua de asistență medicală

|  |  |  |  |
| --- | --- | --- | --- |
| STRUCTURA INIŢIATOARE | DATA SOLICITĂRII AVIZULUI | DATA OBŢINERII AVIZULUI | SEMNĂTURA ŞEFULUI STRUCTURII AVIZATOR |
| Direcția Reglementare și Formare Profesională Medicală |  |  |  |
| DIRECTOR Bogdan-Andrei VinersarȘEF SERVICIUGabriela Angheloiu |  |  |  |
| STRUCTURA AVIZATOARE |
| Direcţia Generală JuridicăServiciul Avizare Acte NormativeȘEF SERVICIUDana Constanța EftimieDIRECTOR GENERALIonuţ Sebastian Iavor |  |  |  |
|  |  |  |  |